9. oktoober 2018 6 min.
SPETSIALIST SELGITAB | Valgurikkad tooted — kas moehullus või tegelik vajadus?
Meil on valke väga vaja. Vee järel on valgud teine kõige mahukam komponent organismis, moodustades kehast ligi 20%. Iga rakk sisaldab valke. See on peamine ehitusmaterjal nahale, luudele ja ka kõigele vahepealsele. Immuunsüsteemi toimimine, vereringe ning gaasivahetus (hapnik ja süsihappegaas), liikumine ja kasvamine on vaid mõned funktsioonid, mille eest võime valkudele tänulikud olla. Valgud aitavad kiiremini saavutada küllastustunnet ja aitavad säilitada lihasmassi kaalulangetuse ajal. Nad on meile ka energiaallikaks, kuigi mitte küll esmaseks. Aga kõigest hoolimata ei peaks kogu menüü koosnema valkudest. Kuidas teha tarku valikuid?